Минзәлә авыл хуҗалыгы техникумы

**Минзәлә авыл хуҗалыгы техникумы**,  — Уфа губернасы Минзәлә өязенең  (*[[1920 ел]]дан [[Татарстан АССР]], [[1991 ел]]дан [[Татарстан]]*) Минзәлә шәһәрендә 1889 елдан эшләп килүче, авыл хуҗалыгы белгечләре әзерләүче урта һөнәри уку йорты, дәүләт бюджет һөнәри белем оешмасы. Татарстанда иң борынгы уку йортларыннан берсе: 2014 елда укуханә ачылуга 125 ел тула. Татарстанның төньяк-көнчыгыш төбәкләре өчен авыл хуҗалыгы белгечләре әзерләп чыгара.
## Тарих
* 1889 елда Минзәлә авыл хуҗалыгы мәктәбе буларак ачыла.
* 1904 елда Минзәлә авыл хуҗалыгы училищесы итеп үзгәртелә.
* 1920-1927 елларда Минзәлә авыл хуҗалыгы техникумы. 
* 1927 елда Татарстан АССР халык мәгарифе комиссариаты һәм Татарстан АССР халык җир комиссариаты карары белән **Минзәлә зоотехник техникумы** итеп үзгәртелә.
* 1935 елдан Минзәлә авыл хуҗалыгы техникумы.
* 1964 елда Минзәлә авыл хуҗалыгы техникумы һәм Минзәлә районы Воровский совхозы базасында Минзәлә совхоз-техникумы оештырыла. «*Агрономия*», «*зоотехния*», «*җиләк-җимеш үстерү*», «*зоотехник-оештыручы*» белгечлекләре буенча көндезге бүлектә 750, читтән торып 1200 студент укый. Һәр елны 540-550 белгеч әзерләп чыгара. Әлмәттә филиалы (*Һерцен урамы, 86*), Байлар Сабасында укыту-консультация пункты ачыла. 3,5 мең *га* сөрү җире, 100 *га* бакчасы була. Совхоз-техникумның 4нче бүлекчәсе урынында «Минзәлә симертү совхозы», 3нче-5нче бүлекчәләре урынында «Маяк» совхозы оештырыла. Техникумда үзәк бүлекчә һәм Сарсазтау бүлекчәсе генә кала.
* 1991 елда **Минзәлә авыл хуҗалыгы техникумы** итеп үзгәртелә.
* 2001 елдан урта һөнәри белем бирүче федераль дәүләт белем бирү йорты.
* 2012 елда ТР хезмәт, мәшгүльлек һәм социаль яклау министрлыгы карамагына бирелә.
* 2013 елда ТР фән һәм мәгариф министрлыгы карамагына күчерелә.
* Казан авыл хуҗалыгы академиясенең вәкиллеге эшли.
* Казан социаль һәм гуманитар белемнәр институты вәкиллеген ачкан.
## Белгечлекләр
125 ел эчендә техникум 20 000 белгеч әзерләп чыгара.
9 һәм 11 сыйныф базасында бюджет һәм бюджеттан тыш түбәндәге белгечләрне әзерли:
* Агрономия 
* Зоотехния 
* Ветеринария 
* Бал корты карау 
* Икътисад һәм бухгалтер исәп-хисабы 
* Хокук белеме 
* Автомобильләргә техник хезмәт күрсәтү һәм ремонт 
* Электр корылмаларын кору һәм файдалану
## Кызыклы факт
Минзәләдә туып үскән эшмәкәр, хәзер «Русский стандарт» холдингы һ.б. ширкәтләр хуҗасы Рөстәм Тариконың (*17.03.1962*) әнисе Роза Нәҗип кызы Тарико 1970 елларда совхоз-техникумда укыткан.
## Шәхесләр
### Директорлар
* ????
* 1985-1986 Мокреев А.И.
* 1986-1990 Каюмов И.Р.
* 1990-2007 Хәмитов Ф.М., *ТР атказанган укытучысы*.
* 2007-2011 Ханов И.Р.
* 2011 елдан — Фәттахова Эльвира Шәрип кызы, *[[ТР атказанган укытучысы]]*.
### Укытучылар

  
### Тәмамлаучылар

## <small>Искәрмәләр</small>

## Чыганаклар
# Татарский энциклопедический словарь. Казань: Институт татарской энциклопедии АН РТ, 1999. ISBN 0-9530650-3-0
# Кузница сельскохозяйственных кадров. К 125-летию Мензелинского сельскохозяйственного техникума. Мензелинск-Казань, 2014.
## Сылтамалар

* Минзәлә авыл хуҗалыгы техникумының рәсми сайты 
* Минзәлә сайтында мәгълүмат
*  Уку йортының «ТР электрон мәгарифе» порталындагы сәхифәсе 
* Контактта Минзәлә авыл хуҗалыгы техникумы сәхифәсе
## Моны да карагыз

Төркем:Әлифба буенча көллиятләр
Төркем:1889 елда нигезләнгән уку йортлары
Төркем:Авыл хуҗалыгы юнәлешле урта һөнәри уку йортлары
Төркем:Минзәлә урта һөнәри уку йортлары